b'\n_START_ARTICLE_\nJanez Bala\xc5\xbeic\n_START_SECTION_\n\xc5\xbdivljenje in delo\n_START_PARAGRAPH_\nJanez Bala\xc5\xbeic je diplomiral z nalogo Slikarska delavnica Janeza Akvile na ljubljanski Filozofski fakulteti 1997 in tam leta 2009 tudi doktoriral z disertacijo Stensko slikarstvo v dobi Luksembur\xc5\xbeanov v zahodnem panonskem prostoru._NEWLINE_Med 1987 in 1989 je delal kot kustos galerist v Pokrajinskem muzeju Ptuj, nato je med 1989 in 2010 slu\xc5\xbeboval kot kustos in muzejski svetovalec v Pokrajinskem muzeju Murska Sobota. Od 2010 predava umetnostno zgodovino na Pedago\xc5\xa1ki fakulteti Univerze v Mariboru. _NEWLINE_Prou\xc4\x8duje umetnost srednjega veka v srednji Evropi, posebej gotsko stensko slikarstvo in obravnava izbrane t\xc3\xa9me iz umetnosti 19. in 20. stoletja, muzeologije ter sodobne umetnosti. Bil je pobudnik  ve\xc4\x8d strokovnih sre\xc4\x8danj, urednik zbirke Monumenta Pannonica (1992\xe2\x80\x932004) pri Pomurski zalo\xc5\xbebi ter Zbornika sobo\xc5\xa1kega muzeja(1998\xe2\x80\x932005).'